
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИНЧЕ 
ҪУЛ ҪӲРЕВЕ ЙӖРКЕЛЕС ЕНӖПЕ УЙРӐМ ЫЙТУСЕНЕ ЙӖРКЕЛЕСЕ ТӐРАССИ ҪИНЧЕН

Чӑваш Республикин Патшалӑх Канашӗ
2023 ҫулхи чӳк уйӑхӗн 21-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Раҫҫей Федерацийӗнче ҫул ҫӳреве йӗркелесси тата Раҫҫей Федерацийӗн уйрӑм саккунӗсен акчӗсене улшӑнусем кӗртесси ҫинчен" 2017 ҫулхи раштав уйӑхӗн 29-мӗшӗнчи 443-ФЗ №-лӗ саккунӗпе (малалла – Федераци саккунӗ) килӗшӳллӗн Чӑваш Республикинче ҫул ҫӳреве йӗркелес, ҫавӑн пекех парковка ӗҫ-хӗлне йӗркелес тата пурнӑҫлас енӗпе уйрӑм хутшӑнусене йӗркелесе тӑрать.

2 статья. Тӗп ӑнлавсем
Ҫак Саккунра Федераци саккунӗпе пӑхса хӑварнӑ тӗп ӑнлавсемпе усӑ кураҫҫӗ.

3 статья. Ҫул ҫӳреве йӗркелемелли право никӗсӗсем 
Чӑваш Республикинче ҫул ҫӳреве йӗркелес енӗпе пулакан хутшӑ-нусене право тӗлӗшӗнчен йӗркелес ӗҫ Раҫҫей Федерацийӗн Конституцийӗ, Раҫҫей Федерацийӗн ҫӗршывсем хушшинчи договорӗсем, ҫавӑн пекех Еврази экономика союзӗн право тытӑмне туса хуракан актсем ҫинче никӗсленсе тӑрать тата ӑна ҫул ҫӳреве йӗркелес енӗпе йышӑннӑ Федераци саккунӗпе, федерацин ытти саккунӗсемпе тата Раҫҫей Федерацийӗн ытти нормативлӑ право акчӗсемпе, ҫак Саккунпа тата Чӑваш Республикин ытти нормативлӑ право акчӗсемпе, муниципаллӑ нормативлӑ право акчӗсемпе килӗшӳллӗн туса пыраҫҫӗ.

4 статья.	Чӑваш Республикин патшалӑх влаҫӗн органӗсем ҫул ҫӳреве йӗркелес енӗпе пурнӑҫлакан полномочисем
1. Чӑваш Республикин Патшалӑх Канашӗ ҫул ҫӳреве йӗркелес енӗпе пурнӑҫлакан полномочисен шутне ҫаксем кӗреҫҫӗ:
1) Чӑваш Республикин ҫул ҫӳреве йӗркелес енӗпе уйрӑм хутшӑнусене йӗркелекен саккунӗсене йышӑнасси тата вӗсене пурнӑҫланине тӗрӗслесе тӑрасси;
2) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн ытти полномочисене пурнӑҫласси. 
2. Чӑваш Республикин Министрсен Кабинечӗ ҫул ҫӳреве йӗркелес енӗпе пурнӑҫлакан полномочисен шутне ҫаксем кӗреҫҫӗ:
1) Раҫҫей Федерацийӗн ҫул ҫӳреве йӗркелес енӗпе тытса пыракан патшалӑх политикипе килӗшӳллӗн Чӑваш Республикин территорийӗнче ҫул ҫӳреве йӗркелес енӗпе тытса пыракан регион политикине туса хатӗрлесси тата пурнӑҫласси;
2) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелес тата ӑна мониторинг тӑвас ӗҫе тивӗҫтересси;
3) транспорт хатӗрӗсен хӑш-пӗр уйрӑм тӗсӗсен (типӗсен), категорийӗсен, экологи класӗн, миҫе пассажир илни, ҫавӑн пекех хӑш-пӗр уйрӑм кунсем тата талӑкри вӑхӑт тӗлӗшпе регион е муниципалитсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелес ӗҫ тухӑҫлӑхне тивӗҫтерес тӗллевпе транспорт хатӗрӗсене вӑхӑтлӑха ҫӳреме чарасси е ҫӳреме пӑрахтарасси;
4) регион е муниципалитетсем хушшинчи пӗлтерӗшлӗ автомобиль ҫулӗсем е тата вӗсен участокӗсем валли ҫул ҫӳреве йӗркелемелли проектсем тунӑ хыҫҫӑн вӗсене килӗштерме тивӗҫлӗ органсемпе организацисен переченьне палӑртасси;
5) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелес енӗпе ирттерекен ӗҫсене пурнӑҫлама ӗҫсем пурнӑҫлас тата пулӑшу ӗҫӗсем туса парас тӗллевпе Чӑваш Республикин республика бюджетӗнчен укҫа-тенкӗ уйӑрмалли нормативсене Федераци саккунӗн 5 статйин 1-мӗш пайӗн 13-мӗш пункчӗпе пӑхса хӑварнӑ методикӑпа килӗшӳллӗн ҫирӗплетесси;
6) ҫул ҫӳреве йӗркелес енӗпе Чӑваш Республикин ӗҫ тӑвакан влаҫӗн полномочиллӗ органне палӑртасси (малалла – полномочиллӗ орган);
7) Раҫҫей Федерацийӗн саккунӗсемпе, ҫак Саккунпа, Чӑваш Республикин ытти саккунӗсемпе тата Чӑваш Республикин ытти нормативлӑ право акчӗсемпе килӗшӳллӗн ытти полномочисене пурнӑҫласси.
3. Полномочиллӗ орган ҫул ҫӳреве йӗркелес енӗпе пурнӑҫлакан полномочисен шутне ҫаксем кӗреҫҫӗ:
1) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелесси тата ӑна мониторинг тӑвасси;
2) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелемелли техника хатӗрӗсене вырнаҫтарасси, улӑштарасси, пӑсасси тата тытса тӑрасси;
3) регион е муниципалитетсем хушшинчи пӗлтерӗшлӗ автомобиль ҫулӗсем ҫинче, вырӑн пӗлтерӗшлӗ пурте усӑ куракан автомобиль ҫулӗсем ҫинче вырнаҫнӑ пурте усӑ куракан парковкӑсен реестрне тытса пымалли йӗркене палӑртасси;
4) регион е муниципалитетсем хушшинчи пӗлтерӗшлӗ автомобиль ҫулӗсем ҫинчи пурте усӑ куракан парковкӑсен реестрне тытса пырасси;
5) Чӑваш Республикин ӗҫ тӑвакан влаҫӗн органӗсем, вырӑнти хӑй тытӑмлӑх органӗсем ҫул ҫӳреве йӗркелесе тӑрас енӗпе панӑ полномочисене пурнӑҫланине патшалӑх енчен тӗрӗслесе (асӑрхаса) тӑрас ӗҫе пурнӑҫласси;
6) Федераци саккунӗн 11 статйин 1-мӗш пайӗн 1–7-мӗш пункчӗсенче кӑтартнӑ, ҫул ҫӳреве йӗркелес енӗпе ирттерекен мероприятисене пурнӑҫласа ҫул ҫӳреве йӗркелес ӗҫ тухӑҫлӑхне компетенци шайӗнче тивӗҫтересси;
7) муниципаллӑ округ, хула округӗн е тата вӗсен пайӗсен территорийӗсем валли, ҫавӑн пекех пӗрлехи чикӗллӗ темиҫе муниципаллӑ округ, темиҫе хула округӗн территорийӗсем валли хатӗрленӗ ҫул ҫӳреве йӗркелемелли комплекслӑ схемӑсене килӗштересси;
8) муниципаллӑ округ, хула округӗн е тата вӗсен пайӗсен территорийӗсем валли, ҫавӑн пекех пӗрлехи чикӗллӗ темиҫе муниципаллӑ округ, темиҫе хула округӗн территорийӗсем валли ҫул ҫӳреве йӗркелемелли комплекслӑ схемӑсем хатӗрленӗ хыҫҫӑн вӗсене килӗштерме тивӗҫлӗ органсемпе организацисен переченьне палӑртасси;
9) регион е муниципалитетсем хушшинчи автомобиль ҫулӗсем е тата вӗсен участокӗсем валли туса хатӗрленӗ ҫул ҫӳреве йӗркелемелли проектсене ҫирӗплетесси;
10) вырӑн пӗлтерӗшлӗ автомобиль ҫулӗсем е тата вӗсен участокӗсем регион е муниципалитетсем хушшинчи пӗлтерӗшлӗ автомобиль ҫулӗсемпе ҫыхӑннӑ чухне вырӑн пӗлтерӗшлӗ автомобиль ҫулӗсем е тата вӗсен участокӗсем валли, ытти автомобиль ҫулӗсем е тата ҫав ҫулсен муниципаллӑ пӗрлӗхсен чиккисенче вырнаҫнӑ участокӗсем валли туса хатӗрленӗ, ҫул ҫӳреве йӗркелемелли проектсене килӗштересси;
11) Раҫҫей Федерацийӗн саккунӗсемпе, ҫак Саккунпа, Чӑваш Республикин ытти саккунӗсемпе тата Чӑваш Республикин ытти нормативлӑ право акчӗсемпе килӗшӳллӗн ытти полномочисене пурнӑҫласси.
4. Полномочиллӗ орган ҫул ҫӳреве йӗркелес енӗпе полномочисене хӑй е ӑна пӑхӑнса тӑракан полномочиллӗ организацисем урлӑ пурнӑҫлать.

5 статья.	Вырӑнти хӑй тытӑмлӑх органӗсем ҫул ҫӳреве йӗркелес енӗпе пурнӑҫлакан полномочисем
1. Чӑваш Республикин муниципаллӑ округӗсен, хула округӗсен вырӑнти хӑй тытӑмлӑх органӗсем ҫул ҫӳреве йӗркелес енӗпе пурнӑҫлакан полномочисен шутне ҫаксем кӗреҫҫӗ:
1) вырӑн пӗлтерӗшлӗ пурте усӑ куракан автомобиль ҫулӗсем ҫинче ҫул ҫӳреве йӗркелесси тата ӑна мониторинг тӑвасси;
2) вырӑн пӗлтерӗшлӗ пурте усӑ куракан автомобиль ҫулӗсем ҫинче пурте усӑ куракан парковкӑсен реестрне тытса пырасси;
3) вырӑн пӗлтерӗшлӗ пурте усӑ куракан автомобиль ҫулӗсем ҫинче ҫул ҫӳреве йӗркелемелли техника хатӗрӗсене вырнаҫтарасси, улӑштарасси, пӑсасси тата тытса тӑрасси;
4) вырӑнти хӑй тытӑмлӑх органӗсен полномочийӗсен шутне Федераци саккунӗпе кӗртнӗ ытти полномочисене пурнӑҫласси.
2. Вырӑнти хӑй тытӑмлӑх органӗсем ҫул ҫӳреве йӗркелес енӗпе полномочисене хӑйсем е вӗсене пӑхӑнса тӑракан полномочиллӗ организацисем урлӑ пурнӑҫлаҫҫӗ.

6 статья.	Тӳлевлӗ парковкӑсем тума юраман территорисем
Ҫурт-йӗр саккунӗсемпе килӗшӳллӗн нумай хваттерлӗ ҫуртсен пӗрлехи харпӑрлӑхӗн шутне кӗртнӗ ҫӗр лаптӑкӗсем ҫинче тӳлевлӗ парковкӑсем тума юрамасть.
7 статья. Тӳлевлӗ парковкӑсемпе тӳлевсӗр усӑ курмалли право
1. Патшалӑх е муниципалитет харпӑрлӑхӗнчи ҫӗрсем ҫинче вырнаҫнӑ тӳлевлӗ парковкӑсемпе ҫак тӗслӗхсенче тӳлевсӗр усӑ кураҫҫӗ:
1) транспорт хатӗрне спорт объекчӗсемпе, вӗренӳ организацийӗсем, ҫав шутра шкулчченхи вӗренӳ организацийӗсем, медицина организацийӗсем, культура организацийӗсем, патшалӑх влаҫӗн органӗсем, вырӑнти хӑй тытӑмлӑх органӗсем тата патшалӑх тата муниципаллӑ пулӑшу ӗҫӗсем туса паракан организацисем вырнаҫнӑ ҫуртсемпе тачӑ ҫыпӑҫса тӑракан территорисенче вырнаҫнӑ тӳлевлӗ парковкӑсене пырса кӗнӗ самантран пуҫласа 
120 минутран ытла мар вӑхӑта тата тӳлевлӗ ытти парковкӑсене пырса кӗнӗ самантран пуҫласа 30 минутран ытла мар вӑхӑта чарӑннӑ (парковкӑна тӑнӑ) чухне.
Ҫак пайӑн 2-мӗш тата 3-мӗш пункчӗсемпе палӑртнӑ вӑхӑтра тӳлевлӗ парковкӑна пырса кӗнӗ чухне ҫак пунктра пӑхса хӑварнӑ вӑхӑт 8 сехет те 00 минутран пуҫланать;
2) пулӑшу ӗҫӗсене талӑкӗпе туса паракан тӳлевлӗ парковкӑсемсӗр пуҫне ӗҫ кунӗсенче 18 сехет те 00 минутран пуҫласа 8 сехет те 00 минутчен; 
3) суту-илӳ объекчӗсем ҫывӑхӗнчи тӳлевлӗ парковкӑсемсӗр тата талӑкӗпе пулӑшу ӗҫӗсем туса паракан тӳлевлӗ парковкӑсемсӗр пуҫне шӑматкун тата вырсарникун, ҫавӑн пекех Раҫҫей Федерацийӗн Ӗҫлев кодексӗн 
112 статйипе тата Чӑваш Республикин саккунӗсемпе палӑртнӑ канмалли уяв кунӗсенче тата Раҫҫей Федерацийӗн Ӗҫлев кодексӗн 112 статйипе килӗшӳллӗн канмалли кунсене куҫарнӑ кунсенче. 
2. Тӳлевлӗ парковка хуҫи тӳлевлӗ парковкӑн ҫак статьян 1-мӗш пайӗн 1-мӗш пункчӗпе палӑртнӑ тӳлевсӗр вӑхӑтне пысӑклатма пултарать.
3. Патшалӑх е муниципалитет харпӑрлӑхӗнчи ҫӗрсем ҫинче вырнаҫнӑ тӳлевлӗ парковкӑсемпе тӳлевсӗр усӑ курмалли правӑна ҫаксем тӗлӗшпе параҫҫӗ:
1) Федераци саккунӗн 13 статйин 8-мӗш пайӗпе пӑхса хӑварнӑ транспорт хатӗрӗсем тӗлӗшпе;
2) электричество двигателӗсемпе кӑна ӗҫлекен транспорт хатӗрӗсем тӗлӗшпе;
3) Чӑваш Республикин нумай ачаллӑ ҫемьесен регистрне кӗртнӗ нумай ачаллӑ ҫемьен ашшӗ-амӑшӗнчен пӗрин харпӑрлӑхӗнчи транспорт хатӗрӗ тӗлӗшпе;
4) I, II тата III ушкӑнри инвалидсем тытса пыракан е тата ҫавнашкал инвалидсене тата (е) инвалид-ачасене илсе ҫӳрекен ҫынсен транспорт хатӗрӗсем тӗлӗшпе, вӗсем ҫине Федерацин "Раҫҫей Федерацийӗнче инвалидсене социаллӑ хӳтлӗх парасси ҫинчен" 1995 ҫулхи чӳк уйӑхӗн 24-мӗшӗнчи 181-ФЗ №-лӗ саккунӗн 15 статйипе килӗшӳллӗн палласа илмелли "Инвалид" паллӑ лартнӑ тата вӗсем ҫинчен калакан информацие патшалӑхӑн "Социаллӑ сферӑри пӗрлехи централизациленӗ цифра платформи" информаци системине вырнаҫтарнӑ;
5) Тӑван ҫӗршывӑн Аслӑ вӑрҫин ветеранӗ, ҫар ҫапӑҫӑвӗсен ветеранӗ (вӗсем Федерацин "Ветерансем ҫинчен" 1995 ҫулхи кӑрлач уйӑхӗн 12-мӗшӗнчи 5-ФЗ №-лӗ саккунӗн 2 тата 3 статйисен витӗмне лекнӗ) харпӑрлӑх правипе тытса тӑракан "В" категорири транспорт хатӗрӗ тӗлӗшпе.
Тӳлевлӗ парковкӑсемпе тӳлевсӗр усӑ курма ҫак пайӑн 2–5-мӗш пункчӗсемпе пӑхса хӑварнӑ правӑна пурнӑҫламалли йӗркене Чӑваш Республикин Министрсен Кабинечӗ палӑртать.
4. Федераци саккунӗн 13 статйин 9-мӗш пайӗпе килӗшӳллӗн тӳлевлӗ парковка хуҫи тӳлевлӗ парковкӑпа тӳлевсӗр е ҫӑмӑллӑхсемпе усӑ куракан ҫынсен хушма категорийӗсене, транспорт хатӗрӗсен категорийӗсене палӑртма пултарать.

8 статья. Тӳлевлӗ парковкӑпа усӑ курнӑшӑн укҫа тӳлесси
Тӳлевлӗ парковкӑпа усӑ куракан ҫынран тӳлев укҫине илес ӗҫе автоматла системӑпа усӑ курса алӑри укҫа халлӗн тата алӑри укҫасӑр тӳлемелли майпа йӗркелемелле.

9 статья.	Чӑваш Республикин ӗҫ тӑвакан власть органӗсем, вырӑнти хӑй тытӑмлӑх органӗсем ҫул ҫӳрев ӗҫне йӗркелес енӗпе панӑ полномочисене пурнӑҫланине патшалӑх енчен тӗрӗслесе (асӑрхаса) тӑрас ӗҫ
Чӑваш Республикин ӗҫ тӑвакан власть органӗсем, вырӑнти хӑй тытӑмлӑх органӗсем ҫул ҫӳрев ӗҫне йӗркелес енӗпе панӑ полномочисене пурнӑҫланине, ҫул ҫӳреве йӗркелес ӗҫ тухӑҫлӑхне хаклас тӗлӗшпе, ҫав шутра регион е муниципалитетсем хушшинчи, вырӑн пӗлтерӗшлӗ автомобиль ҫулӗсем ҫинче ҫул ҫӳреве йӗркеленине мониторинг тӑвассине кӗртсе, ҫул ҫӳревӗн чӑн виҫисем ҫул ҫӳреве йӗркелес ӗҫӗн документацийӗнче ҫул ҫӳреве тата ҫул ҫӳрев тухӑҫлӑхне сӑнласа палӑртнӑ виҫесене тивӗҫтерес ӗҫе хаклас тӗлӗшпе, ҫавӑн пекех Чӑваш Республикин территорийӗнче, Чӑваш Республикин муниципаллӑ пӗрлӗхӗсен территорийӗсенче ҫул ҫӳреве йӗркелес енӗпе хатӗрленӗ документсенче пӑхса хӑварнӑ йышӑнусенче ҫул ҫӳреве йӗркелес ӗҫ тухӑҫлӑхне хаклас тӗлӗшпе кӑларса тӑратнӑ саккун требованийӗсене пурнӑҫланине патшалӑх енчен тӗрӗслесе (асӑрхаса) тӑрас ӗҫе полномочиллӗ орган Раҫҫей Федерацийӗн саккунӗсемпе килӗшӳллӗн пурнӑҫлать.

10 статья. Ҫак Саккун вӑя кӗресси
Ҫак Саккун 2024 ҫулхи пуш уйӑхӗн 1-мӗшӗнчен пуҫласа вӑя кӗрет те 2030 ҫулхи нарӑс уйӑхӗн 28-мӗшӗччен вӑйра тӑрать.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи чӳк уйӑхӗн 23-мӗшӗ
[bookmark: _GoBack]88 №

image1.png




